Document ID: /roh_data/filtered/fineweb-2-filterrobots_roh.jsonl.gz/40467

La squadra enturn il topscorer Manuel Maurer ha gudagnà il final bernais a Winterthur cunter il defensur dal titel Wiler-Ersingen cun 3:2.
Decisiv per la reediziun dal final dal 2018, ch'ils da Wiler-Ersingen avevan medemamain pers, è stà la ferma prestaziun da la defensiun da Köniz. Suenter in baud gol entras Stefan Hutzli e dus ulteriurs gols en l'emprim terz al 3:1 ha la squadra da Köniz savì sa focussar sin sias fermezzas, defender e cunterattatgas.
Wiler-Ersingen manchenta il record
Wiler-Ersingen, ch'era sulettamain vegnì quart en en la qualificaziun, ha dentant eliminà en il mezfinal ils Grashoppers, manchenta uschia il 13avel titel.
Entras quest titel fissan ils Bernais stads il singul victur da record, avant Rot-Weiss Chur.